Diari Oficial de la Generalitat Valenciana


Sumari del DOGV 3258, del 05-06-1998 (1998/4430)

ORDRE de 20 de maig de 1998, de la Conselleria de Cultura, Educació i Ciència, per la qual es convoca el concurs internacional de fotografia La Valldigna.
----------------------------------------------------------------------------------------------------------------------------------------------------------

### Dades del document

Número de DOGV
:   3258

Data del DOGV
:   05-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4430


Data del document
:   20-05-1998

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 20 de maig de 1998, de la Conselleria de Cultura, Educació i Ciència, per la qual es convoca el concurs internacional de fotografia La Valldigna. [1998/C4430]
  
La Conselleria de Cultura, Educació i Ciència té com un dels seus objectius fonamentals promoure l'enriquiment del patrimoni cultural valencià, la seua restauració, la posada en actiu dels valors que més s'identifiquen amb la personalitat històrica pròpia de la Comunitat Valenciana, així com la seua difusió i divulgació en termes que resulten accessibles a tots i es faça efectiva la seua funció.
  
El monestir de Santa Maria de la Valldigna constitueix un dels immobles més emblemàtics de la Comunitat Valenciana, tant per la seua significació històrica, ja que va ser des d'antic el centre d'una extensa senyoria, com pel seu mèrit arquitectònic i artístic.
  
Que la Conselleria de Cultura, Educació i Ciència, en el present any, està realitzant un especial esforç en la restauració de l'immoble i la seua posada en valor, en celebrar-se una important efemèride com és el 700 aniversari de la seua fundació pel monarca Jaume II, coincidint amb la incorporació de les comarques del sud d'Alacant a l'antic Regne de València. Que en este interés s'han implicat també voluntàriament els ajuntaments de les tres capitals de província i les tres diputacions provincials, així com els municipis més directament afectats com són els que integren la Mancomunitat de la Valldigna.
  
Que a més d'emprendre la restauració integral de l'immoble i la seua potenciació des del punt de vista patrimonial, és urgent promoure la divulgació dels valors d'este important cenobi, en termes que resulte accessible al coneixement de tots els valencians el que va ser capital cultural i administrativa d'un extens territori, convocant a l'efecte el concurs internacional de fotografia La Valldigna a fi de propiciar la creació artística referida a l'esmentat monument, amb la lògica promoció que d'això es deriva.
  
Per això, i fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Convocar el concurs internacional de fotografia La Valldigna a fi de propiciar la creació artística referida al monestir de Santa Maria de la Valldigna, i aprovar les bases per les quals es regirà esta convocatòria, que s'inclouen com a annex I de la present convocatòria.
  
Segon
  
L'import global màxim destinat a este concurs és de cinc-centes mil pessetes, que es pagaran a càrrec de la línia de subvenció 401/000/98, denominada «Fons d'activitats educatives i culturals», de l'aplicació pressupostària 56.24.280.17, subvencions concedides a l'empara de l'article 45.c del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
  
S'estableixen un primer premi de 300.000 pessetes i dos accèssits de 100.000 pessetes cada un.
  
DISPOSICIONS FINALS
  
Primera
  
Es delega en la directora general de Patrimoni Artístic la facultat de concedir aquests premis i se l'autoritza perquè dicte les resolucions necessàries per al desplegament i execució d'esta ordre.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Contra esta ordre que posa fi a la via administrativa podrà interposar-s'hi, després de la comunicació a la Conselleria de Cultura, Educació i Ciència, un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el Diari Oficial de la Generalitat Valenciana, de conformitat amb l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 57 i 58 de la Llei de la Jurisdicció Contenciosa Administrativa.
  
València, 20 de maig de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX I
  
Bases de la convocatòria pública per al concurs
  
internacional de fotografia La Valldigna
  
1. Objecte d'este concurs
  
L'objecte d'esta convocatòria és propiciar la creació fotogràfica vinculada al tema del monestir de Santa Maria de la Valldigna i el seu món.
  
1.1 Cada participant podrà presentar un màxim de dues col·leccions de color o blanc i negre. S'admetran viratges i acoloriments. El nombre mínim de fotos d'una col·lecció serà de tres i el màxim de cinc.
  
1.2 La imatge fotogràfica, de dimensions lliures, es presentarà sobre suport rígid de 40 per 50 centímetres.
  
2. Participants
  
La participació estarà oberta a qualsevol fotògraf sense limitacions.
  
3. Premis
  
S'estableixen un primer premi de 300.000 pessetes i dos accèssits de 100.000 pessetes cada un.
  
4. Presentació dels treballs
  
Els treballs es presentaran pel sistema de plica, és a dir sense firma, amb un lema i amb un pseudònim en la part posterior que els identifique. S'hi adjuntarà un sobre tancat, amb una referència al mateix lema i pseudònim, en què constarà el nom, l'edat, l'adreça i el telèfon de l'artista. El nom de l'autor no figurarà en l'exterior del sobre ni sobre el treball. En cas contrari es considerarà falta no esmenable i quedarà desqualificat.
  
5. Lloc i termini per a la presentació dels treballs
  
Les pliques, dirigides a la Conselleria de Cultura, Educació i Ciència, Direcció General de Patrimoni Artístic, junt amb les corresponents fotografies i sobre segons s'especifica en la base 4, podran presentar-se al Registre General d'esta, al registre de les direccions territorials de Cultura i Educació, o als llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El termini per a la presentació dels treballs expira el dia 30 de juny de 1998.
  
Quan els treballs presentats no complisquen els requisits exigits, serà procedent l'esmena en els termes previstos en l'article 71 de la Llei de Règim Jurídic de les Administracions Públiques i del Procediment Administratiu Comú.
  
6. Jurat
  
A l'efecte de la selecció de les obres i de dirimir els premis que s'estableixen en les presents bases, es constitueix un jurat que tindrà la següent composició:
  
- Joan Llaverias i Arasa, degà de la Facultat de Belles Arts.
  
- María Luisa Pérez Rodríguez, professora titular del Departament de Dibuix de la Universitat Politècnica de València.
  
- Daniel Cuñat Serra, catedràtic d'Història de l'Institut de la Misericòrdia de València. Coordinador, per part dels municipis de la Valldigna, dels actes del 700 aniversari de la fundació del monestir de Santa Maria de la Valldigna.
  
7. Selecció del jurat
  
El jurat així constituït, com a òrgan col·legiat, reflectirà en l'acta pertinent totes les decisions que adopte relacionades amb el present concurs, i proposarà el guanyador i la resta dels premiats a la directora general de Patrimoni Artístic, qui dictarà la corresponent resolució per delegació del conseller de Cultura, Educació i Ciència.
  
8. Publicitat
  
La resolució definitiva de l'atorgament dels premis serà publicada en el Diari Oficial de la Generalitat Valenciana i en els mitjans de comunicació, i serà notificada directament als premiats en este concurs en el termini de tres mesos a comptar del 30 de juny de 1998.
  
La falta de resolució en este termini implicarà automàticament efectes desestimatoris.
  
9. Drets sobre les fotografies premiades
  
Els treballs originals premiats seran propietat de la Conselleria de Cultura, Educació i Ciència, que esdevindrà titular de tots els drets que sobre l'obra tingueren els autors. La Conselleria de Cultura, Educació i Ciència farà menció obligatòria del nom dels artistes en qualsevol tipus de reproducció, edició, etc. de les obres premiades.
  
10. Exposició dels treballs
  
Les fotografies seleccionades en este concurs, el nombre de les quals no podrà ser superior a 20, seran exposades als municipis de Barx, Benifairó de la Valldigna, Simat de la Valldigna i Tavernes de la Valldigna, que integren la Mancomunitat de la Valldigna durant el segon semestre del 98, dins de les activitats commemoratives del VII centenari de la fundació del monestir de Santa Maria de la Valldigna, i podran ser arreplegades en acabar el període d'exposició.
  
11. Devolució dels treballs no premiats
  
Les fotografies no premiades podran ser arreplegades a la Conselleria de Cultura, Educació i Ciència, Direcció General de Patrimoni Artístic, en un període de tres mesos a partir de la publicació de la resolució del concurs.
  
12. Acceptació de les bases
  
La participació en el concurs implica l'acceptació de totes les bases.